**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO BENDROJO PLANO KEITIMO PATVIRTINIMO“**

**PROJEKTO**

1. **Sprendimo projekto esmė, tikslai ir uždaviniai.**

Sprendimo projekto esmė ir tikslas – patvirtinti Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2-110, keitimą (toliau – Bendrojo plano keitimas).

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 6 straipsnio 19 punktu ir 16 straipsnio 2 dalies 32 punktu, Lietuvos Respublikos teritorijų planavimo įstatymo 27 straipsnio 1 dalimi, Lietuvos Respublikos teritorijų planavimo įstatymo Nr. I-1120 2, 3, 6, 7, 11, 13, 14, 15, 16, 17, 18, 20, 23, 25, 26, 27, 28, 30, 31, 33, 35, 37, 39, 47 ir 49 straipsnių pakeitimo įstatymo   
(Nr. XIV-158) 26 straipsnio 4 dalimi bei atsižvelgdama į Klaipėdos miesto savivaldybės tarybos 2015 m. vasario 19 d. sprendimą Nr. T2-16 „Dėl Klaipėdos miesto bendrojo plano keitimo pradžios ir keitimo tikslų nustatymo“ ir Valstybinės teritorijų planavimo ir statybos inspekcijos prie Aplinkos ministerijos (toliau- VTPSI) 2021 m. rugsėjo 10 d. patikrinimo aktą Nr. TP1-2-(6.10).

Bendrojo plano keitimo rengimo metu atlikta esamos būklės analizė, parengta koncepcija ir atliktas strateginis pasekmių aplinkai vertinimas (SPAV) su viešinimo procedūromis, parengti sprendiniai, atliktas sprendinių viešinimas ir pakartotinis viešinimas, sprendiniai suderinti su teritorijų planavimo sąlygas nustačiusiomis institucijomis, atliktas patikrinimas VTPSI ir gauta išvada, kad „*Bendrojo plano tikslai, planavimo procedūros ir sprendiniai atitinka Lietuvos Respublikos teritorijų planavimo įstatymo ir kitų teritorijų planavimą reglamentuojančių teisės aktų reikalavimus. Pritariama teikimui tvirtinti.*“

**3. Kokių rezultatų laukiama.**

Priėmus šį sprendimą bus atnaujintas pagrindinis Klaipėdos miesto kompleksinis teritorijų planavimo dokumentas, parengtas pagal 2014 m. pakeisto Teritorijų planavimo įstatymo nuostatas, įteisinusį teritorijų naudojimo multifunkciškumą, leidžiantį racionaliau ir įvairiapusiškiau panaudoti mieste esančių teritorijų potencialą, plėtrą ir išvystymą, išsaugant vertingą kraštovaizdį, biologinę įvairovę, gamtos ir kultūros paveldo vertybes. Bus galima tęsti pradėtus projektus dėl Šv. Jono bažnyčios atkūrimo, senelių globos namų Melnragėje statybos, sporto komplekso vietoje II-osios vandenvietės statybos, kurortinių teritorijų steigimo ir daugelį kitų Savivaldybės ir investuotojų vystomų projektų.

**4. Sprendimo projekto rengimo metu gauti specialistų vertinimai.**

VTPSI 2021-09-10 Teritorijų planavimo dokumento patikrinimo akte Nr. TP1-2-(6.10) apibendrinama, kad „*Bendrojo plano tikslai, planavimo procedūros ir sprendiniai atitinka Lietuvos Respublikos teritorijų planavimo įstatymo ir kitų teritorijų planavimą reglamentuojančių teisės aktų reikalavimus.“* ir teikiama išvada, kad *„Pritariama teikimui tvirtinti.*“

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – priėmus teikiamą Savivaldybės tarybos sprendimą bus patvirtintas Bendrojo plano keitimas.

**PRIDEDAMA.** Teisės aktų išrašai, 1 lapas.

Urbanistikos ir architektūros skyriaus vedėja Mantė Černiūtė - Amšiejienė